b'\n_START_ARTICLE_\nDe\xc5\xbeelni grad\n_START_PARAGRAPH_\nDe\xc5\xbeelni grad ali dr\xc5\xbeavni grad (nem\xc5\xa1ko Landesburg ali landesherrliche Burg) je bil grad teritorialnega gospodarja, kot je bil knezo\xc5\xa1kof, vojvoda ali knez, zgrajen za obrambo ali raz\xc5\xa1iritev njegovih dr\xc5\xbeavnih posestev. De\xc5\xbeelni gradovi so bili osrednji in najpomembnej\xc5\xa1i gradovi velikih kne\xc5\xbejih ozemelj. Obi\xc4\x8dajno so bili v lasti teritorialnega gospodarja, \xc4\x8de pa ni bil v lasti, mu je bil na voljo kot varna hi\xc5\xa1a (Offenhaus). Veliki gradovi iz 8. do 10. stoletja vzhodno od Rena in zunaj mest, so pogosto opisani kot de\xc5\xbeelni gradovi, ker so opravljali pomembne funkcije pri nadzoru dr\xc5\xbeave.\n_START_SECTION_\nZgodovina in vloga\n_START_PARAGRAPH_\nPojav de\xc5\xbeelnega gradu se je za\xc4\x8del v poznem srednjem veku in je bil posledica upada kraljeve centralizirane oblasti in s tem povezanega premika mo\xc4\x8di\xc2\xa0\xc2\xbbiz nekdanjih velikih ozemelj na regionalna obmo\xc4\x8dja\xc2\xab. V zgodnjih fazah tega razvoja uporabljajo regionalni gospodarji svoje fevdne gradove kot sredstvo za oblikovanje in ohranjanje sosednjih obmo\xc4\x8dij. Tak\xc5\xa1ne utrdbe so prevzele funkcijo ozemeljskega gradu (Territorialburg). Primer je grad Z\xc3\xbclpich, ki so ga zgradili nad\xc5\xa1kofje K\xc3\xb6lna, da so zagotovili varnost svojih posestev pred napadi iz grofje J\xc3\xbclich. Pogosto so de\xc5\xbeelne gradove uporabljali kot nasprotne gradove (Gegenburgen) utrdbam sosednjih in konkuren\xc4\x8dnih teritorialnih gospodov._NEWLINE_De\xc5\xbeelni gradovi so bili torej temelj dinasti\xc4\x8dne politike in bistveni za uresni\xc4\x8devanje politi\xc4\x8dno-voja\xc5\xa1ke mo\xc4\x8di. Za dosego slednjega so jim bili dodeljeni stalni gra\xc5\xa1\xc4\x8daki (Burgmannen) in z njimi povezane enote, ki so delovale kot posadka. Poleg njihovega pomena kot instrument regionalne politike, je imel de\xc5\xbeelni grad osrednjo vlogo pri upravljanju zemlji\xc5\xa1\xc4\x8d in sodnem varstvu, bili so sede\xc5\xbe glavne pisarne in zakladnice. \xc4\x8ce je zastopal naloge vladarja, kot je bil gra\xc5\xa1\xc4\x8dak ali sodni izvr\xc5\xa1itelj (Amtmann), za zagotovitev regionalne ozemeljske suverenosti, bi grad uporabil kot prebivali\xc5\xa1\xc4\x8de in rotov\xc5\xbe. V takih primerih se je imenoval upravni grad in je bil upravno sredi\xc5\xa1\xc4\x8de upravnih okrajev, ki so se pojavili v poznem srednjem veku. \xc4\x8ce je na gradu ostal knez - \xc4\x8deprav le za\xc4\x8dasno - je postal znan kot Residenzburg ali\xc2\xa0\xc2\xbbbivalni grad\xc2\xab. V takem primeru bi ga bilo treba okrepiti s primernimi reprezentan\xc4\x8dnimi objekti, kot so velika dvorana ali palas, da bi se lahko za dolo\xc4\x8den \xc4\x8das prilagodil cesarju in njegovemu spremstvu. Ilustrativni primeri tak\xc5\xa1nih bivalnih gradov so k\xc3\xb6lnskega volilnega kneza grad Lechenich, J\xc3\xbclichov grad Br\xc3\xbcggen in grad Angermund v istoimenski \xc4\x8detrti D\xc3\xbcsseldorfa ter grad Windeck, oba sta pripadala grofu Berga._NEWLINE_Ve\xc4\x8d de\xc5\xbeelnih gradov je imelo \xc5\xa1e druge funkcije: slu\xc5\xbeili so kot kovnice, cestninski gradovi, oskrbovalna skladi\xc5\xa1\xc4\x8da ali pristani\xc5\xa1ki gradovi in so bili zato velikega finan\xc4\x8dnega in gospodarskega pomena ne le za okoli\xc5\xa1ka posestva, naselja in mesta ampak tudi za celotno kne\xc5\xbeje ozemlje. Po \xc5\xa1iritvi obmo\xc4\x8dja v velika poglavarstva so mnogi de\xc5\xbeelni gradovi slu\xc5\xbeili predvsem za varovanje svojih meja. Nad\xc5\xa1kofje v K\xc3\xb6lnu na primer, so obkro\xc5\xbeili svoje celotno ozemlje z mo\xc4\x8dnimi obmejnimi utrdbami. Na primer grad Linn zgrajen v dana\xc5\xa1njem Krefeldu za obvladovanje plenilskih vojvod Cleves, grofov Moers in grofov Berg. Grad Kempenje \xc5\xa1\xc4\x8ditil obmo\xc4\x8dje k\xc3\xb6lnskega volilnega kneza na severozahodu, medtem ko sta Lechenich in Z\xc3\xbclpich zagotavljala obrambo pred najmo\xc4\x8dnej\xc5\xa1im tekmecem k\xc3\xb6ln\xc5\xa1kega volinega kneza, grofom J\xc3\xbclich. Grad Andernach je bil zgrajena za obrambo dr\xc5\xbeave pred volilnimi knezi v Trierju._NEWLINE_De\xc5\xbeelni gradovi, ki so se pojavili v 14. stoletju, so bili pogosto zgrajeni na temeljih prej\xc5\xa1njih utrdb, ki so bile uni\xc4\x8dene ali so propadle. Ti gradovi so bili obi\xc4\x8dajno precej ve\xc4\x8dji od svojih predhodnikov. Nenehno so jih \xc5\xa1irili in posodobljali, da bi bili pripravljeni za najnovej\xc5\xa1o tehnologijo oro\xc5\xbeja in za zadovoljevanje potreb \xc4\x8dasa. De\xc5\xbeelni gradovi so bili pogosto vklju\xc4\x8deni v utrdbe mesta ter uporabljali in krepili obstoje\xc4\x8do obrambo. To je jasno vidno na primeru gradov Andernach, Kempen in Rheinbach.'